ddrg/super_eurlex huggingface dataset:
RÅDETS FORORDNING (EF) Nr. 1536/95 af 29. juni 1995 om fastsættelse for produktionsåret 1995/96 af støtten for spindhør og hamp samt af det beløb, der tilbageholdes til finansiering af foranstaltninger til fremme af anvendelsen af hørfibre

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp (1), særlig artikel 2, stk. 3, og artikel 4, stk. 3,

under henvisning til forslag fra Kommissionen (2),

under henvisning til udtalelse fra Europa-Parlamentet (3),

under henvisning til udtalelse fra Det Økonomiske og Sociale Udvalg (4), og

ud fra følgende betragtninger:

I artikel 4 i forordning (EØF) nr. 1308/70 bestemmes det, at støtten for hør, der hovedsagelig er bestemt til fiberfremstilling, og for hamp, produceret i Fællesskabet, skal fastsættes årligt;

i henhold til forordningens artikel 4, stk. 2, fastsættes denne støtte pr. hektar dyrknings- og høstareal, således at der sikres ligevægt mellem størrelsen af den i Fællesskabet nødvendige produktion og afsætningsmulighederne for denne produktion; støtten skal fastsættes under hensyn til verdensmarkedsprisen for fibre og frø af hør og hamp;

i artikel 2, stk. 3, i forordning (EØF) nr. 1308/70 bestemmes det, at den del af støtten, der er bestemt til finansiering af fællesskabsforanstaltninger til fremme af anvendelsen af hørfibre, vedtages samtidig med fastsættelsen af støtten for det pågældende produktionsår og efter de kriterier, der er omhandlet i samme stykke; denne del af støttebeløbet bør fastsættes under hensyntagen til udviklingen i markedsforholdene for hør, støttebeløbet for hør samt omkostningerne i forbindelse med de forventede foranstaltninger;

ovennævnte kriterier bør anvendes således, at støttebeløbet og den del deraf, der er bestemt til finansiering af foranstaltninger til fremme af anvendelsen af hørfibre, fastsættes som anført nedenfor -

UDSTEDT FØLGENDE FORORDNING:

Artikel 1

For produktionsåret 1995/96 fastsættes den i artikel 4 i forordning (EØF) nr. 1308/70 omhandlede støtte:

a) for så vidt angår hør, til 935,65 ECU/ha

b) for så vidt angår hamp, til 774,74 ECU/ha.

Artikel 2

For produktionsåret 1995/96 fastsættes det beløb af støtten til hør, der er bestemt til finansiering af de i artikel 2 i forordning (EØF) nr. 1308/70 omhandlede foranstaltninger til fremme af anvendelsen af hørfibre, til 53,64 ECU/ha.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. august 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. L 146 af 4. 7. 1970, s. 1. Forordningen er senest ændret ved forordning (EF) nr. 3290/94 (EFT nr. L 349 af 31. 12. 1994, s. 105).

(2) EFT nr. C 99 af 21. 4. 1995, s. 16.

(3) EFT nr. C 151 af 19. 6. 1995.

(4) EFT nr. C 155 af 21. 6. 1995, s. 21.
KOMMISSIONENS FORORDNING (EF) Nr. 1504/95 af 29. juni 1995 om ændring af forordning (EØF) nr. 2699/93 og (EF) nr. 1559/94 for så vidt angår midlertidig tilpasning af visse bestemmelser for indførsel til Fællesskabet af visse æg- og fjerkrækødsprodukter fra Polen, Ungarn, Tjekkiet, Slovakiet, Bulgarien og Rumænien med henblik på iværksættelsen af den landbrugsaftale, der er indgået i forbindelse med forhandlingerne under Uruguay-runden

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1, og

ud fra følgende betragtninger:

For at tage hensyn til den importordning, der findes for æg og fjerkrækød, og som følger af den landbrugsaftale, der er indgået i forbindelse med de multilaterale handelsforhandlinger under Uruguay-runden, er det nødvendigt at vedtage midlertidige overgangsforanstaltninger for at tilpasse præferenceindrømmelserne i form af delvis fritagelse for importafgiften for visse æg- og fjerkrækødsprodukter fra Republikken Polen, Republikken Ungarn, Den Tjekkiske Republik, Den Slovakiske Republik, Republikken Bulgarien og Rumænien;

der er blevet givet indrømmelser for visse fjerkrækøds- og ægprodukter i forbindelse med Kommissionens forordning (EØF) nr. 2699/93 af 30. september 1993 om gennemførelsesbestemmelser for anvendelse i æg- og fjerkrækødssektoren af den ordning, der er fastsat i de interimsaftaler, som Fællesskabet har indgået med Polen, Ungarn og Den Tidligere Tjekkiske og Slovakiske Føderative Republik (2), senest ændret ved forordning (EF) nr. 481/95 (3), og Kommissionens forordning (EF) nr. 1559/94 af 30. juni 1994 om gennemførelsesbestemmelser for anvendelse i æg- og fjerkrækødssektoren af den ordning, der er fastsat i de interimsaftaler, som Fællesskabet har indgået med Bulgarien og Rumænien (4), senest ændret ved forordning (EF) nr. 481/95; da importafgifterne erstattes med told fra den 1. juli 1995, er det nødvendigt midlertidigt at ændre disse bestemmelser;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -

UDSTEDT FØLGENDE FORORDNING:

Artikel 1

I forordning (EØF) nr. 2699/93 og (EF) nr. 1559/94, ændres ordet »(import)afgift« til »told fastsat i den fælles toldtarif«, hver gang det optræder.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995 til den 30. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 245 af 1. 10. 1993, s. 88.

(3) EFT nr. L 49 af 4. 3. 1995, s. 22.

(4) EFT nr. L 166 af 1. 7. 1994, s. 62.
RÅDETS FORORDNING (EF) Nr. 1532/95 af 29. juni 1995 om fastsættelse for høståret 1995/96 af de månedlige forhøjelser af priserne for uafskallet ris og afskallet ris

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1418/76 af 21. juni 1976 om den fælles markedsordning for ris (1), særlig artikel 7, stk. 2,

under henvisning til forslag fra Kommissionen (2), og

ud fra følgende betragtning:

Ved fastsættelsen af størrelsen og antallet af de månedlige forhøjelser samt af første måned, i hvilken disse skal anvendes, bør der tages hensyn dels til lager- og renteomkostningerne ved oplagring af ris i Fællesskabet, dels til nødvendigheden af, at lagrene af ris afsættes efter markedsbehovene -

UDSTEDT FØLGENDE FORORDNING:

Artikel 1

1. For høståret 1995/96 fastsættes hver af de i artikel 7, stk. 1, i forordning (EØF) nr. 1418/76 omhandlede månedlige forhøjelser til 2,28 ECU/ton for interventionsprisen og opkøbsprisen.

2. De månedlige forhøjelser anvendes for interventionsprisen og opkøbsprisen fra 1. januar 1996 til 1. juli 1996, og de priser, der således opnås for juli 1996, forbliver gældende indtil den 31. august 1996.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. september 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. L 166 af 25. 6. 1976, s. 1. Forordningen er senest ændret ved forordning (EF) nr. 1530/95 (se side 5 i denne Tidende).

(2) EFT nr. C 99 af 21. 4. 1995, s. 7.
KOMMISSIONENS FORORDNING (EF) Nr. 1472/95 af 27. juni 1995 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 3254/94 (3), særlig artikel 173, stk. 1, og

ud fra følgende betragtninger:

I henhold til artikel 173 til 177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 30. juni 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 1995.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 346 af 31. 12. 1994, s. 1.

BILAG

>TABELPOSITION>
KOMMISSIONENS FORORDNING (EF) Nr. 1478/95 af 28. juni 1995 om ophævelse af forordning nr. 164/67/EØF, (EØF) nr. 1777/74 og (EØF) nr. 3011/79

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 5, stk. 2, og artikel 7, stk. 4,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (3), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94, særlig artikel 5, stk. 3,

under henvisning til Rådets forordning (EØF) nr. 2783/75 af 29. oktober 1975 om den fælles handelsordning for ægalbumin og mælkealbumin (4), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94, særlig artikel 3 og artikel 5, stk. 5, og

ud fra følgende betragtninger:

I Kommissionens forordning nr. 164/67/EØF (5), senest ændret ved forordning (EF) nr. 3501/93 (6), er der fastsat faktorer til beregning af importafgifter og slusepriser for afledede produkter inden for ægsektoren;

i Kommissionens forordning (EØF) nr. 1777/74 (7), ændret ved forordning (EØF) nr. 4156/87 (8), er der fastsat visse elementer for beregning af importpålægget og sluseprisen for ægalbumin og mælkealbumin;

i Kommissionens forordning (EØF) nr. 3011/79 (9), senest ændret ved forordning (EØF) nr. 3714/92 (10), er der fastsat koefficienter til beregning af importafgifter for følgeprodukter inden for fjerkrækødssektoren;

da importafgifterne og importpålægget erstattes med told og slusepriserne afskaffes, bør forordning nr. 164/67/EØF, (EØF) nr. 1777/74 og (EØF) nr. 3011/79 ophæves;

de i denne forordning fastsatte foranstaltning er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

Forordning nr. 164/67/EØF, (EØF) nr. 1777/74 og (EØF) nr. 3011/79 ophæves.

Artikel 2

Denne forordning træder i kraft den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 49.

(2) EFT nr. L 349 af 31. 12. 1994, s. 105.

(3) EFT nr. L 282 af 1. 11. 1975, s. 77.

(4) EFT nr. L 282 af 1. 11. 1975, s. 104.

(5) EFT nr. 129 af 28. 6. 1967, s. 2578/67.

(6) EFT nr. L 319 af 21. 12. 1993, s. 25.

(7) EFT nr. L 186 af 10. 7. 1974, s. 19.

(8) EFT nr. L 392 af 31. 12. 1987, s. 35.

(9) EFT nr. L 337 af 29. 12. 1979, s. 65.

(10) EFT nr. L 378 af 23. 12. 1992, s. 23.
KOMMISSIONENS FORORDNING (EF) Nr. 1481/95 af 28. juni 1995 om ændring af forordning (EØF) nr. 2168/92 om gennemførelsesbestemmelser for de særlige foranstaltninger til fordel for De Kanariske Øer med hensyn til kartofler (foreløbig opgørelse)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved forordning (EF) nr. 3290/94 (2), særlig artikel 3, stk. 4, og

ud fra følgende betragtninger:

I henhold til artikel 2 og 3 i forordning (EØF) nr. 1601/92 blev mængden i den foreløbige forsyningsopgørelse for De Kanariske Øer med hensyn til læggekartofler for produktionsåret 1994/95 fastsat i Kommissionens forordning (EØF) nr. 2168/92 (3), senest ændret ved forordning (EF) nr. 3099/94 (4); den foreløbige forsyningsopgørelse for De Kanariske Øer med hensyn til læggekartofler for produktionsåret 1995/96 bør udarbejdes; denne opgørelse bør udarbejdes på grundlag af øernes behov og under hensyntagen til bl.a. de traditionelle handelsstrømme;

i henhold til artikel 3, stk. 2, i forordning (EØF) nr. 1601/92 skal støtten til De Kanariske Øers forsyning med læggekartofler fra resten af Fællesskabet fastsættes for produktionsåret 1995/96, så det sikres, at forsyningen for den endelige bruger sker på betingelser, der svarer til den fordel, der følger af fritagelsen for importtold for læggekartofler med oprindelse i tredjelande; støtten bør fastsættes bl.a. under hensyntagen til omkostningerne ved forsyning fra verdensmarkedet;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frø -

UDSTEDT FØLGENDE FORORDNING:

Artikel 1

I forordning (EØF) nr. 2168/92 foretages følgende ændringer:

1) Artikel 1 affattes således:

»Artikel 1

I forbindelse med anvendelsen af artikel 2 og 3 i forordning (EØF) nr. 1601/92 fastsættes den mængde, der er omfattet af den foreløbige forsyningsopgørelse for læggekartofler henhørende under KN-kode 0701 10 00, og for hvilken der indrømmes fritagelse for importtold ved direkte import til De Kanariske Øer fra tredjelande eller ydes EF-støtte, til 12 000 tons for perioden fra 1. juli 1995 til 30. juni 1996«.

2) Artikel 2 affattes således:

»Artikel 2

I henhold til artikel 3, stk. 2, i forordning (EØF) nr. 1601/92 ydes der støtte for forsyning af De Kanariske Øer med læggekartofler, der er omfattet af den foreløbige opgørelse, og som stammer fra Fællesskabet. Støttebeløbet fastsættes til 4,226 ECU/100 kg.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 349 af 31. 12. 1994, s. 105.

(3) EFT nr. L 217 af 31. 7. 1992, s. 44.

(4) EFT nr. L 328 af 20. 12. 1994, s. 13.
RÅDETS FORORDNING (EF) Nr. 1894/95 af 29. juni 1995 om indgåelse af protokollen om fastsættelse af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og Republikken Côte d'Ivoire om fiskeri ud for Côte d'Ivoire, for perioden 1. juli 1994 til 30. juni 1997

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

I overensstemmelse med aftalen mellem Det Europæiske Økonomiske Fællesskab og Republikken Côte d'Ivoire om fiskeri ud for Côte d'Ivoire (2) har de to parter ført forhandlinger for at fastlægge de ændringer eller tilføjelser, der skal indsættes i aftalen, når gyldigheden af protokollen hertil udløber;

som resultat af disse forhandlinger blev der den 29. juni 1994 paraferet en ny protokol om fastsættelse for perioden 1. juli 1994 til 30. juni 1997 af de fiskerimuligheder og det finansielle bidrag, der er omhandlet i nævnte aftale;

det er i Fællesskabets interesse at godkende denne protokol -

UDSTEDT FØLGENDE FORORDNING:

Artikel 1

Protokollen om fastsættelse for perioden 1. juli 1994 til 30. juni 1997 af de fiskerimuligheder og det finansielle bidrag, der er omhandlet i aftalen mellem Det Europæiske Økonomiske Fællesskab og Republikken Côte d'Ivoire om fiskeri ud for Côte d'Ivoire, godkendes herved på Fællesskabets vegne.

Teksten til protokollen er knyttet til denne forordning.

Artikel 2

Formanden for Rådet bemyndiges til at udpege de personer, der er beføjet til at undertegne protokollen med bindende virkning for Fællesskabet.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. C 109 af 1. 5. 1995, s. 278.

(2) EFT nr. L 379 af 31. 12. 1990, s. 3.
RÅDETS FORORDNING (EF) Nr. 1539/95 af 29. juni 1995 om fastsættelse af indikativprisen for mælk og interventionspriserne for smør og skummetmælkspulver for perioden fra 1. juli 1995 til 30. juni 1996

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), og

under henvisning til forslag fra Kommissionen (2),

under henvisning til udtalelse fra Europa-Parlamentet (3),

under henvisning til udtalelse fra Det Økonomiske og Sociale Udvalg (4), og

ud fra følgende betragtninger:

Ved den årlige fastsættelse af de fælles landbrugspriser bør der tages hensyn til målsætningerne for den fælles landbrugspolitik; den fælles landbrugspolitik har bl. a. til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

indikativprisen for mælk bør derfor, sammen med priserne for de øvrige landbrugsprodukter og navnlig prisen for oksekød, afbalanceres efter den ønskede udvikling i kvægavlen; det er endvidere ved fastsættelsen af denne pris nødvendigt at tage hensyn til Fællesskabets bestræbelser på at tilvejebringe en ligevægt på lang sigt mellem udbud og efterspørgsel på mælkemarkedet under hensyntagen til samhandlen med tredjelande med mælk og mejeriprodukter;

interventionspriserne for smør og skummetmælkspulver skal medvirke til, at indikativprisen for mælk nås; disse prisers størrelse skal derfor fastsættes under hensyntagen såvel til den generelle situation med hensyn til udbud og efterspørgsel på Fællesskabets marked for mejeriprodukter som til afsætningsmulighederne for smør og skummetmælkspulver på Fællesskabets marked og på verdensmarkedet -

UDSTEDT FØLGENDE FORORDNING:

Artikel 1

For perioden fra 1. juli 1995 til 30. juni 1996 fastsættes indikationsprisen for mælk og interventionspriserne for mejeriprodukter således:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. L 148 af 28. 6. 1968, s. 13. Forordningen er senest ændret ved forordning (EF) nr. 1538/95 (se side 17 i denne Tidende).

(2) EFT nr. C 99 af 21. 4. 1995, s. 22.

(3) EFT nr. C 151 af 19. 6. 1995.

(4) EFT nr. C 155 af 21. 6. 1995, s. 21.
RÅDETS FORORDNING (EF) Nr. 1551/95 af 29. juni 1995 om fastsættelse for produktionsårene 1996/97 og 1997/98 om støtten for frø

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2358/71 af 26. oktober 1971 om den fælles markedsordning for frø (1), særlig artikel 3, stk. 3,

under henvisning til forslag fra Kommissionen (2),

under henvisning til udtalelse fra Europa-Parlamentet (3),

under henvisning til udtalelse fra Det Økonomiske og Sociale Udvalg (4), og

ud fra følgende betragtninger:

For de frøsorter, der er anført i bilaget til forordning (EØF) nr. 2358/71, og som vil blive afsat i produktionsårene 1996/97 og 1997/98, er det som følge af markedssituationen i Fællesskabet og den forventede udvikling ikke muligt at sikre producenterne en rimelig indkomst; derfor bør en del af produktionsomkostningerne dækkes ved ydelse af støtte;

ifølge artikel 3, stk. 2, i forordning (EØF) nr. 2358/71 skal støtten fastsættes under hensyntagen dels til nødvendigheden af at sikre ligevægten mellem den nødvendige størrelse af produktionen i Fællesskabet og afsætningsmulighederne for denne produktion, dels til disse varers priser på markederne uden for Fællesskabet;

anvendelsen af disse kriterier medfører, at støtten for produktionsårene 1996/97 og 1997/98 fastsættes som anført i bilaget -

UDSTEDT FØLGENDE FORORDNING:

Artikel 1

For produktionsårene 1996/97 og 1997/98 fastsættes den i artikel 3 i forordning (EØF) nr. 2358/71 omhandlede støtte for frø som anført i bilaget til nærværende forordning.

Artikel 2

Denne forordning træder i kraft fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. L 246 af 5. 11. 1971, s. 1. Forordningen er senest ændret ved forordning (EF) nr. 3290/94 (EFT nr. L 349 af 31. 12. 1994, s. 105).

(2) EFT nr. C 99 af 21. 4. 1995, s. 47.

(3) EFT nr. C 151 af 19. 6. 1995.

(4) EFT nr. C 155 af 21. 6. 1995, s. 21.

BILAG

>TABELPOSITION>